**MUNICIPIUL SATU MARE**

**PRIMARUL MUNICIPIULUI**

**Nr. 24500 din 16.04.2024**

Kereskényi Gábor, primar al municipiului Satu Mare,

În temeiul prevederilor art 136 alin. (1) din Ordonanța de urgență nr.57/2019 privind Codul administrativ, cu modificările și completările ulterioare, iniţiez proiectul de hotărâre având ca obiect acordarea titlului de ,, Cetăţean de onoare al Municipiului Satu Mare“ domnului Tóth-Páll Miklós, actor, proiect în susținerea căruia formulez prezentul

**REFERAT DE APROBARE:**

Acordarea titlului de Cetăţean de onoare al Municipiului Satu Mare domnului Tóth-Páll Miklós reprezintă atât o recunoaştere a activităţii domniei sale, cât şi o modestă recompensă morală pentru contribuţia sa la conservarea valorilor de patrimoniu din România.

Una dintre personalitățile marcante ale vieții culturale sătmărene, domnul Tóth-Páll Miklós și-a început activitatea ca actor în cadrul secției maghiare a Teatrului de Nord Satu Mare în 1968, unde activează și după pensionare. A desfășurat o bogată activitate artistică, jucând în peste o sută de roluri, și regizând, de asemenea, zeci de piese, iar numele său a devenit cunoscut nu doar pe plan local, ci chiar pe plan național și peste hotarele țării.

Impresionanta sa carieră artistică este dublată de devotata activitate depusă în serviciul vieții culturale maghiare locale. Este fondatorul și președintele Asociației Culturale „Ady Endre” care își dedică întreaga activitate consolidării culturale și sociale a comunității maghiare din Satu Mare prin organizarea anuală a unor evenimente tematice cum ar fi Săptămâna Culturii Maghiare, respectiv evenimentul Weekend în familie.

Datorită sensibilității sale sociale, organizează în mod regulat tabere pentru tinerii dezavantajați din punct de vedere social. În cadrul acestor tabere, copiii participanți își pot dezvolta competențele prin diferite activități ghidate de profesioniști.

Tóth-Páll Miklós este, de asemenea un păstrător al memoriei violonistului Ruha István.

În acest sens organizează, anual, tabere de muzică pentru tinerii artiști.

Satu Mare este locul unde și-a început cariera, imediat după absolvirea facultății și își desfășoară în continuare activitatea domnul Tóth-Páll Miklós, locul unde și-a pus bazele pentru strălucita carieră artistică pe care avea să o urmeze. Prin acordarea titlului de Cetățean de Onoare al municipiului Satu Mare actorului Tóth-Páll Miklós (alăturându-se celorlalte nume remarcabile cărora li s-a acordat acest onorabil titlu), va spori patrimoniul cultural al municipiului, la care se adaugă recunoștința noastră pentru prestigioasa lui activitate. Va fi dovada unui nou prilej de a arăta prețuirea acordată culturii și oamenilor de cultură, științei și oamenilor de știință.

Anul acesta, domnul Tóth-Páll Miklós împlinește respectabila vârstă de 80 de ani, este încă activ în toate domeniile amintite, prilej cu care, în spiritul recunoştinţei ce i se cuvine sunt onorat să propun acordarea titlului de ,, Cetăţean de onoare al municipiului Satu Mare“ domnului Tóth-Páll Miklós actor, membru onorific al Trupei Harag György a Teatrului de Nord Satu Mare.

**INIȚIATOR PROIECT**

**Primar al municipiului Satu Mare**

**Kereskényi Gábor**

Întocmit:Covaci Natalia Ileana/2ex.